section_heading: Osmanlijsko doba
paragraph_text: U prvoj polovici 18. stoljeća broj se katolika još smanjio: god. 1737. ima ih svega 370. Prvi spomen župe Skoplje je iz 30-ih godina 18. stoljeća, a njen se teritorij poklapao sa srednjovjekovnom župom Uskoplje. Ne zna se točno kada je župa Skoplje nastala, ali se zna da je postojala prije 1675. godine.<ref>K. Draganović: Jedan sudbonosni vijek u povijesti Hrvata katolika u Bosni, Sarajevo, 1940. Godine 1737. fra Mato Delivić spominje župu Skoplje s 370 katolika. Tijekom 18. i početka 19. stoljeća ovu župu spominju apostolski administratori Bosanskog vikarijata u osam izvješća. Župa Uskoplje je dakle nastala u 18. stoljeću. Matice ima od 1796. godine.[https://web.archive.org/web/20160915140538/http://bosnasrebrena.ba/v2010/samostani-i-zupe/samostansko-podrucje-fojnica/uskoplje-gornji-vakuf.html Franjevačka provincija sv. Križa Bosna Srebrena] Uskoplje – župa Uznesenja Marijina  (arhivirano 15. rujna 2016., pristupljeno 1. studenoga 2018.) Od druge polovice 18. stoljeća franjevci trajno borave u skopaljskoj župi. Pod konac stoljeća, godine 1796., podignuta je u mjestu Voljice kućica za župnika. Odatle je župno središte premješteno u G. Skoplje (Uskoplje) vjerojatno početkom 19. stoljeća. U međuvremenu broj se katolika znatno povećao kako prirodnim priraštajem tako i doseljavanjem.